Holdet bag ''Project Blue Book'' havde succes med at frasortere ufo-rapporter, som var oplagt svindel eller som kunne forklares som naturfænomener.<ref name="quintanilla"/> Men gruppen arbejdede ud fra den utilslørede grundtese, at ufoer ikke eksisterer, og havde derfor kun to muligheder i de få sager, som ikke blev opklaret: Indrømme at de ikke var i stand til at identificere objektet, eller at henvise til en eller anden sandsynlig forklaring. Begge muligheder blev taget i brug.
  
== Eksempler på henvendelser ==
Rex Heflin, en 37-årig ved ''California Highway department'', havde inspiceret et vejskilt den 3. august 1965, da han angiveligt så en ufo.<ref>Muligvis denne fil (billeder): [https://ia801301.us.archive.org/view_archive.php?archive=/8/items/bluebook/1960s.zip&file=1960s%2F1965-08-6978001-SantaAna-California-9654-.pdf archive.org: 1960s%2F1965-08-6978001-SantaAna-California-9654-.pdf]</ref><ref>Muligvis denne fil (rapport): [https://ia801301.us.archive.org/view_archive.php?archive=/8/items/bluebook/1960s.zip&file=1960s%2F1965-08-7461487-SantaAna-California.pdf archive.org: 1960s%2F1965-08-7461487-SantaAna-California.pdf]</ref> Heflin brugte sit arbejdskamera til at tage et billede af et kuplet metallisk objekt, som han hævdede var omkring ti meter i diameter og som svævede cirka halvtreds meter over jorden. ''Project Blue Books'' analyse af fotoet, viste at objektet var langt mindre - omkring en halv meter i diameter, og fløj kun fem-syv meter over jorden. Selvom efterforskere betragtede Heflin, en forhenværende politibetjent, som et troværdigt vidne, fik huller i hans historie og tvivl om billedet dem til at betegne observationen som svindel.
Filosofi Historie